CELEX: 62017CN0588
Language: hr
Date: 2017-10-09 00:00:00
Title: Predmet C-588/17 P: Žalba koju je 9. listopada 2017. podnijela Kraljevina Španjolska protiv presude Općeg suda (šesto vijeće) od 20. srpnja 2017. u predmetu T-143/15, Kraljevina Španjolska protiv Europske komisije

8.1.2018   
            
            
               HR
            
            
               Službeni list Europske unije
            
            
               C 5/21
            
         Žalba koju je 9. listopada 2017. podnijela Kraljevina Španjolska protiv presude Općeg suda (šesto vijeće) od 20. srpnja 2017. u predmetu T-143/15, Kraljevina Španjolska protiv Europske komisije
   (Predmet C-588/17 P)
   (2018/C 005/29)
   Jezik postupka: španjolski
   
      Stranke
   
   
      Žalitelj: Kraljevina Španjolska (zastupnik: M. J. García-Valdecasas Dorrego, agent)
   
      Druga stranka u postupku: Europska komisija
   
      Žalbeni zahtjev
   
   Žalitelj od Suda zahtijeva da:
   
               —
            
            
               prihvati ovu žalbu i da djelomično ukine presudu Općeg suda od 20. srpnja 2017., donesenu u predmetu T-143/15, Kraljevina Španjolska protiv Europske komisije (ECLI:EU:T:2017:534), u dijelu u kojem se odnosi na financijsku korekciju primijenjenu na Kraljevinu Španjolsku, kojom se iz financiranja Europske unije isključuje određene izdatke država članica učinjene na teret Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (SL 23.1.2015., str. 62. do 205/75), povezanih s onime što se može smatrati nepovoljnim prirodnim uvjetima i mjerama zaštite okoliša i poljoprivrede Plana za ruralni razvoj autonomne zajednice Kastilje i Leon, što se tiče iznosa koji odgovara dijelu pomoći područjima s nepovoljnim prirodnim uvjetima, koji doseže 1 793 798,22 eura.
               
            
         
               —
            
            
               novom presudom poništi Provedbenu odluku Komisije od 16. siječnja 2015., u dijelu u kojem se odnosi na financijsku korekciju primijenjenu na Kraljevinu Španjolsku kojom se iz financiranja Europske unije isključuje određene izdatke država članica učinjene na teret Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (SL 23.1.2015., str. 62. do 205/75), povezanih s onime što se može smatrati nepovoljnim prirodnim uvjetima i mjerama zaštite okoliša i poljoprivrede Plana za ruralni razvoj autonomne zajednice Kastilje i Leon, što se tiče iznosa koji odgovara dijelu pomoći područjima s nepovoljnim prirodnim uvjetima, koji doseže 1 793 798,22 eura.
               
            
         
      Žalbeni razlozi i glavni argumenti
   
   
               1.
            
            
               
                  Očito iskrivljavanje činjenica
               
               Došlo je do očitog iskrivljavanja činjenica zato što: i. kao što je to Kraljevina Španjolska istaknula i dokazala u svojoj tužbi, u tijelu za mirenje postignut je dogovor o osnovi na temelju koje valja primijeniti financijsku korekciju, ii. Kraljevina Španjolska dokazala je da površine koje služe za uzgoj stočne hrane, a na kojima nisu životinje, mogu biti obuhvaćene područjem primjene spornih mjera, i stoga se na njih mogu primijeniti korekcije koje je Komisija odredila.
            
         
               2.
            
            
               
                  Pogreška koja se tiče prava a odnosi se na značaj dogovorâ postignutih u okviru tijela za mirenje koja podrazumijeva očitu povredu načela dobre uprave i lojalne suradnje
               
               Obrazloženje Općeg suda sadržava pogrešku koja se tiče prava jer ne pridaje značaj i učinkovitost djelomičnim dogovorima između Komisije i države članice postignutima u okviru tijela za mirenje. Usto, sadržava očitu pogrešku načela dobre uprave i lojalne suradnje zato što svojim obrazloženjem utvrđuje da upravno tijelo može jednostrano i bez ikakvog obrazloženja odbiti dogovore postignute s nekom državom u okviru postupka mirenja koji je zakonski uspostavljen upravo s ciljem postizanja dogovora između država članica i Komisije.
            
         
               3.
            
            
               
                  Pogreška koja se tiče prava a temelji se na nedostatku u obrazloženju pobijane presude
               
               Opći sud nije odlučio o pitanju koje se navodi u točki III.2.3 tužbe u kojoj tvrdimo da je povrijeđen članak 31. stavak 2. Uredbe 1290/2005 (1), kao i načelo proporcionalnosti, zato što je osnova koju je Komisija uzela radi primjene financijske korekcije uključivala korisnike pomoći u područjima s nepogodama i bez površina za uzgoj stočne hrane.
            
         
               4.
            
            
               
                  Pogreška koja se tiče prava a odnosi se na opseg članka 31. stavka 2. Uredbe br. 1290/2005 i sudski nadzor načela proporcionalnosti, kao i na povredu načela dobre uprave
               
               Opći sud nije izvršio sudski nadzor koji je trebao izvršiti na temelju članka 31. stavka 2. Uredbe i načela proporcionalnosti, a koji se sastoji u utvrđivanju toga je li država članica ispunila svoju obvezu utvrđivanja da je Komisija počinila pogrešku kada je procjenjivala financijske posljedice koje proizlaze iz te povrede. Također nije ispitao podatke koje mu je dostavila Kraljevina Španjolska, a koji dokazuju Komisijinu pogrešku.
               Obrazloženje Općeg suda također sadržava povredu načela dobre uprave jer ne uvažava činjenicu da je Kraljevina Španjolska utvrdila broj gospodarstava koja imaju obvezu prebrojavanja stoke, i zato što nije ostao u granicama predmeta spora koji su stranke odredile.
            
         
      (1)  Uredba Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (više nije na snazi) (SL 2005., L 209, str. 1.) (SL, posebno izdanje na hrvatskom jeziku, poglavlje 14., svezak 1., str. 44.)